શ્રીનગર: આતંકવાદ પ્રભાવિત દક્ષિણ કાશ્મીરમાં રવિવારના રોજ સુરક્ષા દળોએ મોટી સફળતા પ્રાપ્ત કરતા 11 આતંકીઓને ઠાર કરી દીધા. આ સફળતા એટલા પણ મહત્વની છે કે માર્યા ગયેલા આતંકીઓમાંથી બે આતંકી લેફ્ટનન્ટ ઉમર ફયાઝની હત્યામાં પણ સામેલ હતા. સુરક્ષા દળોએ ગુપ્ત માહિતીના આધાર પર કાર્યવાહી કરતાં અનંતનાગ અને શોપિયાં ત્રણ જગ્યા પર મોટી કાર્યવાહીને અંજામ આપ્યો. આ અથડામણમાં 11 આતંકવાદી મોતને ઘાટ ઉતારી દેવાયા. આ અથડામણમાં બે સૈનિક પણ શહીદ થયા છે. કેટલાક જવાનો ઘાયલ પણ થયા છે. તમામ આતંકવાદી સ્થાનિક હતા અને તેમના મોતના સમાચાર જાણી શોપિયામાં મોટાપાયે પથ્થરમારો શરૂ થઇ ગયો, જેમાં ઓછામાં ઓછા 31 લોકો ઘાયલ થયા. પ્રદર્શનકારીઓને હટાવા માટે સુરક્ષા દળોને પેલેટ ગનનો ઉપયોગ કરવો પડ્યો.